अक्षय कुमार ने टशनबाजी में खुद को लगाई आग, गुस्साई ट्विंकल बोलीं- घर आओ...तुम्हारी जान ले लूंगी...देखें Video  
वेब सीरीज की दुनिया में कदम रख रहे हैं अक्षय
अमेजन प्राइम वीडियो के साथ आएंगे नजर
'द ऐंड' है वेब सीरीज का नाम
अक्षय कुमार (Akshay Kumar) हमेशा ही कुछ नया अनोखा करने के लिए पहचाने जाते हैं, और हाल ही में एक वेब सीरीज लॉन्च के दौरान 'केसरी (Kesari)' अक्षय कुमार (Akshay Kumar) ने खुद को आग ही लगा ली. जब अक्षय कुमार की ये तस्वीरें सोशल मीडिया पर वायरल हुईं तो उनकी बीवी और बॉलीवुड एक्ट्रेस ट्विंकल खन्ना (Twinkle Khanna) को गुस्सा आ गया और उन्होंने अक्षय कुमार (Akshay Kumar) को झाड़ पिलाते हुए एक ट्वीट कर डाला. ट्विंकल खन्ना (Twinkle Khanna) का ये ट्वीट सोशल मीडिया पर जमकर वायरल हो रहा है. इस ट्वीट में ट्विंकल खन्ना (Twinkle Khanna) का गुस्सा साफ देखा जा सकता है.
A post shared by Amazon Prime Video India (@primevideoin) on Mar 5, 2019 at 7:02am PST
बॉलीवुड के खिलाड़ी कुमार अक्षय कुमार (Akshay Kumar) ने कल वेब सीरीज की दुनिया में कदम रखने का ऐलान किया. इस तरह अमेजन प्राइम वीडियो (Amazon Prime Video) के जरिये अक्षय कुमार डिजिटल दुनिया में कदम रखने जा रहे हैं और इस सीरीज को 'द ऐंड (The End)' नाम दिया गया है. अक्षय कुमार ने सीरीज को लॉन्च मौको को सनसनीखेज बनाने के लिए खुद को आग लगा ली और मंच पर रैंप वॉक करने लगे. अक्षय कुमार (Akshay Kumar) ने इन तस्वीरों के साथ ट्वीट कियाः प्राइम वीडियो की द ऐंड से जुड गया हूं और सही में आग लगाने की तैयारी है. विश्वास करें, यह सिर्फ एक शुरुआत है.
 
Crap! This is how I find out that you decided to set yourself on fire ! Come home and I am going to kill you-in case you do survive this! #GodHelpMehttps://t.co/K7a7IbdvRN
 
अक्षय कुमार (Akshay Kumar) के इस ट्वीट को देखते ही उनकी पत्नी ट्विंकल खन्ना (Twinkle Khanna) ट्विटर पर बिफर पड़ीं और तुरंत ट्वीट कियाः क्या बकवास है! मैंने पाया कि तुमने कैसे खुद को आग लगाने का फैसला किया! घर आओ और अगर तुम बच गए तो मैं तुम्हारी जान ले लूंगी. ओह भगवान. इस तरह ट्विंकल खन्ना ने अक्षय कुमार पर अपना गुस्सा निकाला, अब घर जाकर अक्की के साथ क्या हुआ होगा ये तो वही जानें.
 
 
Now that's something I'd actually be afraid of https://t.co/cqCqXDrbSs